As broers baklei ... kenners gee raad
JY LEES NOU As broers baklei ... kenners gee raad
Prins Harry en ouboet prins William. FOTO Getty Images / Gallo Images.
’n Onlangse dokumenter op die Britse kanaal ITV het ’n intieme blik op die lewe van die hertog en hertogin van Sussex, prins Harry en Meghan Markle, gewys.
Die dokumenter Harry & Meghan: An African Journey fokus nie net op hul 10 dag-toer in Afrika nie, wat Suid-Afrika ingesluit het, maar ook die enorme druk wat die paartjie van die Britse poniekoerante ervaar het.
Toe ITV’s se Tom Bradby vir prins Harry vra of die gerugte van ’n onenigheid tussen hom en ouboet prins William waar is, het die prins die gerugte bevestig. “Dis onvermydelik ... goed gebeur, ons is broers en ons sal altyd broers bly. Ons is beslis nou op verskillende paaie. Ek sal altyd daar vir hom wees en hy vir my. Ons sien nie mekaar meer so baie soos in die verlede nie, want ons is besig. As broers het jy goeie en slegte dae.”
Konflik tussen sibbe is onvermydelik. Maar wat gebeur as dit reeds van kleintyd af gebeur.
Die volgende artikel, geskryf deur Riette Rust, het oorspronklik in 2011 in SARIE verskyn.
Kleuters laat graag hul wil seëvier. Hulle beskerm bv. hul speelgoed, sê Leanne Greeff, opvoedkundige sielkundige van Pretoria.
. Selfs met aggressie.
Maar jy moet jou kinders se unieke behoeftes in ag neem. Een is dalk sieklik, het ’n emosionele of leerprobleem, of is begaafd en het dus meer kontak met jou nodig. So ook ’n kind wat ’n trauma beleef het. Leer jou kinders dat jy billik is, maar dat een soms meer aandag nodig het. Kinders van dieselfde geslag kan óf goed klaarkom óf wedywer, sê Leanne.
Kinders baklei graag in die motor. Verduidelik van kleins af aan hulle dat jy só ’n ongeluk kan maak. Hulle moet leer hulle mag nooit in ’n motor baklei nie. Ook nie wanneer hulle groot is nie. Jou kind moet saggies in die motor praat.